hu hu hu hu hu hu hu hu hu de hu hu de hu hu hu hu hu hu hu hu hu hu hu sk pl hu hu hu hu hu hu es en hu hu hu en en en en ast en en en en en en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en en en en en en en en en en en en en en en hu en en en en en en en hu en en en en en en en en en en en hu en en en en en en en hu en en en en en en en en en en en en en en hu en en en en en en en hu en en en en en en en en en en en hu en en en en en en en hu en en en en en en en en en en en en en en en en en hu en en en en en en en hu en en en en en en en en en en en hu en en en en en en en hu en en en en en en en en en en en en en en hu en en en en en en en hu en en en en en en en en en en en hu en en en en en en en hu en en en en en en en en en en en en en en en en en en en en hu en en en en en en en hu en en en en en en en en en en en hu en en en en en en en hu en en en en en en en en en en en en en en da en en en en en en en da en en en en en en en en en en en et en en en en en en en hu en en en en en en en en en en en en en en en en en hu en en en en en en en hu en en en en en en en en en en en hu en en en en en en en hu en en en en en en en en en en en en en en cs en en en en en en en hu en en en en en en en en en en en hu en en en en en en hu ru de en en hu hu hu sk hu hu hu hu de eu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en arz br hbs_lat da de el es fr he it ja nl pl pt ro ru en sv th tr fy zh hu hu hu hu hu hu hu hu hu hu
Adalbert Ferdinánd porosz királyi herceg – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2019. május 23.
Ugrás a navigációhoz Ugrás a kereséshez
Ez a szócikk II. Vilmos német császár fiáról, a Német Császári Haditengerészet tisztjéről szól. Hasonló címmel lásd még: Adalbert porosz herceg.
Adalbert Ferdinánd porosz királyi herceg
Adalbert Ferdinand Berengar Viktor von Preußen
1948. szeptember 22. (64 évesen)
Grand Commander of the Royal House Order of Hohenzollern
Order of the Wendish Crown
Order of the Crown
Order of the Rue Crown
House and Merit Order of Peter Frederick Louis
Order of the Most Holy Annunciation
Royal Order of the Seraphim
Cross of Honour 1st Class of the Princely House Order of Hohenzollern
A Wikimédia Commons tartalmaz Adalbert Ferdinánd porosz királyi herceg témájú médiaállományokat.
Adalbert Ferdinánd porosz királyi herceg (németül: Prinz Adalbert Ferdinand von Preußen, teljes nevén Adalbert Ferdinand Berengar Viktor; Potsdam, 1884. július 14. – La Tour-de-Peilz, 1948. szeptember 22.) porosz királyi és német császári herceg, a Német Császári Haditengerészet tisztje.
Adalbert Ferdinánd porosz királyi herceg 1884. július 14-én látott napvilágot a potsdami Marmorpalaisban II. Vilmos német császár (1859–1941) és Auguszta Viktória schleswig–holsteini hercegnő (1858–1921) harmadik gyermekeként. A családban a hét gyermekből mindössze egyetlen – az utolsónak született Viktória Lujza – volt leány. Adalbert Ferdinánd porosz herceget a porosz uralkodócsalád hagyományainak megfelelően evangélikus hitre keresztelték meg; névadója I. Vilmos német császár unokaöccse, Adalbert porosz herceg volt.
A herceg hűvös, a porosz szellem szerinti katonás légkörben nevelkedett a potsdami Neuen Palaisban, amit nagyban fokozott a német uralkodó fiaival szemben tanúsított nagybani szigora. Adalbert Ferdinánd herceg pályáját édesapja szabta meg, s ezt a császár már a névválasztással is jelezte: Adalbert porosz herceg a porosz flotta admirálisaként szolgált, nevéhez fűződik annak kiépítése és fejlesztése. Adalbert Ferdinánd és valamennyi fiútestvére a plöni Pinzenhausban végezte el gimnáziumi tanulmányait, ahol katonai oktatásban is részesültek. A gimnáziumi éveket követően a herceg a kieli tengerészeti akadémiára járt, hogy megszerezze a tengerészethez szükséges ismereteket. Ez idő alatt a kieli kikötőhöz közel lakott egy Seelust névre keresztelt villában. Az elméleti tudás elsajátítása után a herceg néhány külföldi tengeri úton is részt vett, melyek során ő képviselte édesapját többek között az athéni és a pekingi udvarban. 1901. augusztus–1902. március között a herceg az SMS Charlotte fedélzetén földközi-tengeri tanulmányúton volt, mely alatt tíz napos látogatást tett az oszmán szultánnál.
Akárcsak testvéreinek, Adalbert Ferdinándnak is szülei óhajtottak jövendőbelit választani. Első jelöltjük VIII. Frigyes dán király leánya, Dagmar dán királyi hercegnő (1890–1961) volt. A házasság olyannyira biztosnak látszott, hogy a dán és a német udvar már az esküvő részleteiről vitatkozott;[1] a házassági terv végül mégsem valósult meg. 1914. augusztus 3-án, alig a háború kitörését követően a tengerparti Wilhelmshaven városában Adalbert Ferdinánd porosz herceg feleségül vette Adelheid szász–meiningeni hercegnőt (1891–1971). A szász–meiningeni uralkodócsalád több szállal is kötődött a porosz királyi házhoz; a férjhezmenetelekor huszonkét éves Adelheid hercegnő nagyanyja egy porosz hercegnő volt. Adalbert Ferdinánd herceg és felesége kapcsolata mindvégig harmonikus maradt, családi életüket boldogság jellemezte. Három gyermekük született, azonban az elsőszülött koraszülött voltánál egy napig sem élt:
Viktória Marina (1915. szeptember 4.), csecsemőként elhalálozott
Viktória Marina (1917–1981), férje Kirby William Patterson
Vilmos Viktor (1919–1989), felesége gróf Marie Antoinette Hoyos, Stichsenstein bárónője.
Az első világháború alatt Adalbert Ferdinánd herceg eleinte az SMS Danzig cirkáló parancsnokaként szolgált, míg át nem került egy torpedónaszád élére, amit három évig irányított. Nem sokkal a háború vége előtt vezényelték át a flandriai frontra, ottani katonai tevékenységéért kitüntették. Felesége ezalatt a sebesült tengerészek számára két gyógyulásra alkalmat adó központot alapított, 1918 júliusában Berchtesgadenben otthont nyitott a tengerészek hozzátartozóinak. Novemberben a kieli matrózok lázadást robbantottak ki, mely végül a német forradalomhoz és a monarchia megdöntéséhez vezetett. Az esettől mélyen érintett Adalbert Ferdinánd herceg a következő év nyarán hagyta ott kieli otthonát feleségével és gyermekeivel. Bad Homburgban telepedtek le egy villában, amelyet a porosz herceg felesége után az Adelheidswerd névre kereszteltek. A következő néhány évben a család itt élt, de Adelheid hercegnő gyenge egészsége egyre gyakoribb és hosszabb ideig tartó svájci kúrákat kívántak. 1928-ban a família átköltözött az alpesi országba, így téve lehetővé a hercegnő állandó gyógykezelését. A család a gróf Lingen álnevet használta.[2] Adalbert Ferdinánd herceg visszavonult, szerény életet élt, a német politikába egyáltalán nem szólt bele, több fivérével ellentétben a nemzetiszocializmust sem támogatta.
Adalbert Ferdinánd porosz királyi herceg 1948. szeptember 22-én hunyt el a svájci La Tour-de-Peilzben; itt is temették el. Özvegye jóformán minden kapcsolatot megszakított férje családjával. A hercegi pár mindkét életben maradt gyermekének születtek utódjai.
↑ Must not cut up the royal garters (angol nyelven) (PDF). The New York Times, 1907. december 8. [2015. április 2-i dátummal az eredetiből archiválva]. (Hozzáférés: 2010. július 16.)
↑ Kirschstein, Jörg: Adalbert Ferdinánd porosz királyi herceg életrajza (német nyelven) (HTML). Preussen.de, 2003. [2009. december 12-i dátummal az eredetiből archiválva]. (Hozzáférés: 2010. július 16.) „Schließlich siedelte die Familie dauerhaft in die Schweiz über und nahmen für einige Jahre den Namen Graf und Gräfin Lingen an.”
Boulay, Cyrille. Királyi legendák – Az európai királyi udvarok közelről. Magyar Könyvklub, 20–29. o.. ISBN 963-547-931-X
Adalbert Ferdinánd porosz királyi herceg életrajzi adatai (angol nyelven). thePeerage.com. (Hozzáférés: 2010. július 16.)
Jörg Kirschstein: Adalbert Ferdinánd porosz királyi herceg életrajza (német nyelven). Preussen.de. [2009. december 12-i dátummal az eredetiből archiválva]. (Hozzáférés: 2010. július 16.)
Az uralkodóház hivatalos honlapja (német nyelven). Preussen.de. [2017. június 27-i dátummal az eredetiből archiválva]. (Hozzáférés: 2010. július 16.)
Adalbert Ferdinánd porosz királyi herceg tervezett esküvőjéről szóló hír (angolul)
Adalbert Ferdinánd porosz királyi herceg téves halálhíre (angolul)
Adalbert Ferdinánd porosz királyi herceg amerikai látogatása (angolul)
Adalbert Ferdinánd porosz királyi herceg ősei
16. III. Frigyes Vilmos porosz király
8. I. Vilmos német császár
17. Lujza mecklenburg–strelitzi hercegnő
4. III. Frigyes német császár
18. Károly Frigyes szász–weimar–eisenachi nagyherceg
9. Auguszta szász–weimar–eisenachi hercegnő
19. Marija Pavlovna orosz nagyhercegnő
2. II. Vilmos német császár
20. I. Ernő szász–coburg–gothai herceg
10. Albert szász–coburg–gothai herceg
21. Lujza szász–gotha–altenburgi hercegnő
5. Viktória brit királyi hercegnő
22. Eduárd kenti és strathearni herceg
11. Viktória brit királynő
23. Viktória szász–coburg–saalfeldi hercegnő
1. Adalbert Ferdinánd porosz királyi herceg
24. II. Frigyes Keresztély schleswig–holstein–sonderburg–augustenburgi herceg
12. Keresztély Ágost schleswig–holstein–sonderburg–augustenburgi herceg
25. Lujza Auguszta dán–norvég királyi hercegnő
6. VIII. Frigyes schleswig–holsteini herceg
26. gróf Christian-Conrad Danneskiold-Samsøe
13. gróf Lovisa Sophie Danneskjold-Samsøe
27. Johanna Kaas af Mur
3. Auguszta Viktória schleswig–holsteini hercegnő
28. I. Károly Lajos hohenlohe–langenburgi herceg
14. I. Ernő hohenlohe–langenburgi herceg
29. Amália solms–baruthi grófnő
7. Adelheid hohenlohe–langenburgi hercegnő
30. Emich Károly leiningeni herceg
15. Feodora leiningeni hercegnő
31. Viktória szász–coburg–saalfeldi hercegnő
ISNI: 0000 0000 1053 2175
A lap eredeti címe: „https://hu.wikipedia.org/w/index.php?title=Adalbert_Ferdinánd_porosz_királyi_herceg&oldid=21355509”
A Német Birodalom katonái az első világháborúban
A Vaskereszt Első Osztálya (1914) kitüntetettjei
Hivatkozás erre a változatra
Hogyan hivatkozz erre a lapra?
A lap utolsó módosítása: 2019. május 23., 00:32
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.